**Ministru kabineta rīkojuma projekta**

**“Grozījums Ministru kabineta 2014. gada 20. augusta rīkojumā Nr. 441 "Par valsts budžeta programmas 44.00.00 “Līdzekļi aviācijas drošības pasākumu nodrošināšanai” līdzekļu izlietojumu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par aviāciju” 27.panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma „Par aviāciju” 27.panta piektajā daļā noteikto Ministru kabinets ir pilnvarots noteikt civilās aviācijas lidlaukus, kuros civilās aviācijas drošības uzturēšanas pasākumi tiek finansēti no valsts budžetā šim mērķim paredzētajiem līdzekļiem.  Ministru kabinets 2014. gada 20. augusta rīkojumā Nr. 441 “Par valsts budžeta programmas 44.00.00 “Līdzekļi aviācijas drošības pasākumu nodrošināšanai” līdzekļu izlietojumu”” (turpmāk – MK rīkojums Nr.441) noteica, ka 2014. gadā valsts budžeta programmas 44.00.00 “Līdzekļi aviācijas drošības pasākumu nodrošināšanai” līdzekļi tiek izlietoti šādu valsts akciju sabiedrības “Starptautiskā lidosta “Rīga”” (turpmāk – lidosta “Rīga”) valsts nozīmes civilās aviācijas lidlauka "Rīga" drošības pasākumu nodrošināšanai:  1.1. termināļa logu aplīmēšanai ar aizsardzības plēvi;  1.2. rokas bagāžas rentgena iekārtas iegādei;  1.3. arkveida metāla detektora iegādei.  Lai īstenotu paredzētos pasākumus, no valsts budžeta programmas 44.00.00 lidostai “Rīga” tika piešķirti 82 416 EUR. Iepirkumu rezultātā rīkojumā paredzēto pasākumu īstenošanai tika noslēgti līgumi par 75 428 EUR. Īstenojot plānotos pasākumus, diviem projektiem par līguma termiņu neievērošanu tika piemēroti līgumsodi 4893.16 EUR apmērā. Rezultātā MK rīkojumā Nr.441 paredzēto pasākumu īstenošanai plānoto 82 416 EUR vietā tika izlietoti 70535.70 EUR, radot līdzekļu ietaupījumu 11882.30 EUR apmērā.  Palielinoties teroristu aktivitātei, pastiprinās prasības aviācijas drošībai. Reģistrētās bagāžas drošības pārbaudes process lidostās ir vitāli svarīgs pasažieru un lidojumu drošībai. Šī procesa nodrošināšanai, lidosta “Rīga” pašlaik izmanto rentgenu 11080-3d, kas ir tehniski novecojis un kura paredzētais izmantošanas laiks tuvojās beigām. Līdz ar to ļoti aktuāls ir jautājums par savlaicīgu novecojušā un savu laiku nokalpojušā rentgena nomaiņu pret efektīvāku jaunākas paaudzes rentgena iekārtu HI-SCAN 100100-2s. Šādas iekārtas iegāde varētu izmaksāt līdz 85 tūkstošiem EUR (bez pievienotās vērtības nodokļa). Tāpēc ietaupījumu 11882.30 EUR apmērā ir lietderīgi novirzīt iepriekšminētajam mērķim. |
| 3. | Projekta izstrādē iesaistītās institūcijas | VAS “Starptautiskā lidosta “Rīga””. |
| 4. | Cita informācija | Vienlaicīgi Satiksmes ministrija ir sagatavojusi Ministru kabineta rīkojuma projektu “Grozījums Ministru kabineta 2016. gada 29. janvāra rīkojumā augusta rīkojumā Nr. 108 “Par valsts budžeta programmas 44.00.00 “Līdzekļi aviācijas drošības pasākumu nodrošināšanai” līdzekļu izlietojumu””, paredzot lidostai “Rīga” aktuāla aviācijas drošības pasākuma minētās rentgena iekārtas HI-SCAN 100100-2s iegādei novirzīt 42 828 EUR apmērā. |

|  |  |  |  |  |  |  |
| --- | --- | --- | --- | --- | --- | --- |
| **V Tiesību akta projekta atbilstība Latvijas Republikas starptautiskajām saistībām** | | | | | | |
| 1. | | | Saistības pret Eiropas Savienību | Eiropas Komisijas Paziņojums “Pamatnostādnes par valsts atbalstu lidostām un aviokompānijām” 2014/C 99/03 (ES OV C 99,04/04/2014). | | |
| 2. | | | Citas starptautiskās saistības | Projekts šo jomu neskar. | | |
| 3. | | | Cita informācija | Eiropas Komisijas Paziņojuma “Pamatnostādnes par valsts atbalstu lidostām un aviokompānijām” 2014/C 99/03 (ES OV C 99,04/04/2014) 35.punktā ir noteikts, ka Eiropas Savienības Tiesa ir lēmusi, ka darbības, par kurām parasti ir atbildīga valsts, pildot savas oficiālās pilnvaras, kas saistītas ar valsts varas īstenošanu, nav saimnieciska rakstura darbības un valsts atbalsta noteikumi parasti uz tām neattiecas. Lidostā tādas darbības kā gaisa satiksmes kontrole, policijas darbības, muita, ugunsdzēsība, darbības, kas nepieciešamas, lai aizsargātu civilo aviāciju no nelikumīgas iejaukšanās darbībām, un ieguldījumi saistībā ar minēto darbību veikšanai nepieciešamo infrastruktūru un iekārtām parasti netiek uzskatīti par saimniecisko darbību.  Līdz ar to Ministru kabineta rīkojuma projektā ietvertie aviācijas drošības pasākumi nav kvalificējami kā valsts atbalsts saskaņā ar Eiropas Savienības darbības līguma 107.panta 1.punktā noteikto, kā arī uz tiem neattiecas minētā līguma 108.panta 3.punktā paredzētā ziņošana Eiropas Komisijai. | | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | | | VAS “Starptautiskā lidosta “Rīga””. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | | | Projekts šo jomu neskar. |
| 3. | Cita informācija | | | Nav. |

Anotācijas II, III, IV sadaļa, V sadaļas 1.tabula, 2.tabula un VI sadaļa – projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

18.04.2016 13:00

643

B.Bebre

67207234, baiba.bebre@riga-airport.com

Ž.Jansone

67028258, zanete.jansone@sam.gov.lv